  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 111/12077/19.07.2024


R E F E R A T   D E   A P R O B A R E
privind aprobarea Documentației tehnico-economice și a Devizului general, faza D.T.A.C., pentru obiectivul de investiții „SISTEM DE MONITORIZARE VIDEO A TRAFICULUI RUTIER ȘI SPORIREA SIGURANȚE CETĂȚENILOR ÎN MUNICIPIUL BRAD, JUDEȚUL 
HUNEDOARA” ETAPA I „SUPRAVEGHERE 
VIDEO TRAFIC DN76, ZONA CENTRALĂ 
A MUNICIPIULUI BRAD, JUDEȚUL
 HUNEDOARA”



Întrucât municipiul Brad nu beneficiază de un sistem de monitorizare video a traficului rutier, am considerat necesar și oportun implementarea măsurilor de securitate pentru creșterea siguranței cetățeanului, creșterea eficienței activității de pază și protecția obiectivelor de interes public, precum și supravegherea traficului rutier.
Astfel, prin Hotărârea Consiliului Local nr. 194/2020 s-a aprobat Documentația tehnico-economică, faza Studiu de Fezabilitate și Devizul general pentru obiectivul de investiții „SISTEM DE MONITORIZARE VIDEO A TRAFICULUI RUTIER ȘI SPORIREA SIGURANȚEI CETĂȚENILOR ÎN MUNICIPIUL BRAD, JUDEȚUL HUNEDOARA”.
Ca urmare a adresei nr. 1132520 / 2024 a Poliției Municipiului Brad, Biroul de Ordine Publică, înregistrată la Primăria Municipiului Brad cu nr. 37458/2024, am considerat necesară și oportună realizarea, în regim de urgență, a monitorizării video a traficului rutier și pietonal în zona centrală a municipiului Brad, astfel că s-a recurs la etapizarea proiectului inițial.
Proiectul "SISTEM DE MONITORIZARE VIDEO A TRAFICULUI RUTIER ȘI SIGURANȚA CETĂȚEANULUI, MUNICIPIUL BRAD, JUDEȚUL HUNEDOARA"  ETAPA I „SUPRAVEGHERE VIDEO TRAFIC DN76, ZONA CENTRALĂ A MUNICIPIULUI BRAD, JUDEȚUL HUNEDOARA” a fost elaborat  de către S.C. 2 BRUNO S.R.L., societate licențiată să efectueze activități de proiectare, instalare, modificare sau întreținere a componentelor sau sistemelor de alarmare împotriva efracției, aviz IPJ Hunedoara nr. 177.247/28.06.2012. 
În cadrul acestei Etape se propune achiziția, montajul, punerea în funcțiune, testarea, recepționarea și exploatarea unui sistem de securitate compus din 6 camere de supraveghere stradale și două camere de înaltă performanță cu software de recunoaștere a plăcuțelor de înmatriculare încorporat.
După elaborarea Documentației tehnico-economice, faza D.T.A.C., pentru Etapa I a obiectivului de investiții, valoarea totală a Devizului general devine 104.662,34 lei (cu T.V.A.), respectiv 88.026,98 lei (fără T.V.A.), din care C+M =  18.654,02 lei (cu T.V.A.), respectiv 15.675,65 lei (fără T.V.A.).
În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

